HAAYOO MAA KALIIFA BAMBILOOR
Kan IBRAAHIIMA UMAR
Kaliifa Bammbiloor ko suka mo Geno rokki geɗal ngal weeɓaani ngati ko o ceerno Pullo guurduɗo e leƴƴi godɗi, kono omo reeni Pulaagu makko to senngo ɗemngal, pinal, neɗɗaagal e diineyaŋkaagal. Omo jogii kadi hakkille guurdigal tawi kala leñol omo ittani ɗum geɗal e teddungal haa yooɗi.
Kaliifa Bambiloor ko Ceerno mo jappeere kalifaagal tan hoomtaani, nafoore heeriinde tan majjinaani. Omo jeyaa hannde he ɓeen woƴaaɓe no Afrik seerdata e heege, ɗomka, ñawu, baasal, majjere e rafi dental ɓesngu mum mbele ena ƴellitoo he tulde ɓamtaare he kala senngo nguurndam.
Kaliifa Bambiloor ko harbiyaŋke mo ɗemngal mum laatii fetel, kurus mum woni kure tawa o waañanta renndo ngoo ko jam e kisal e guurdigal aadee e hono mum. Caggal nde renndo ngoo faami jaɓɓal oo ceerno, ɓe cosi fedde wiyateende " Alfawzu wannajaati" nde waɗaa lalorgal peeje mbele miijooji oo jaambaaro ena mbaawa siyneede he kaa yonta ka ɓamtaare mum sokli ɓiɓɓe mum yontaaɓe.
Hannde Mawnde 30 /10 / 2015 maa banndiraaɓe heewɓe kawroy to Balaa minel he dowri Pari ngam juuraade Kaliifa oo e rentide e makko Wajiifa e wirdu Aljumaa. Ɗeen golle puɗɗatee ko hedde njamndi 15-30 weeyo Pari.
Ñiiɓirde: 13 Allée de l'oiseau blanc 93150 BLANC MESNIL. RER B haa Bourget + biis 152 payɗo Balaa minel, jipporde "chemin notre dame" Jokkondiral: Muusaa Joob 06 51 28 29 07. Tonngoode Kaliifa oo ko 06 07 48 73 45. En nduwiima ɗo Geno nde o juutnata balɗe o moƴƴina baɗtande oo ceerno e kala gittanɗo leñol ngol geaɗal. Geno haajii, maa haalirde Aañam yah toon rewindaade gɗeɗ ɗee no haaniri. On njaaraama
wol_Latn bam_Latn fuv_Latn fuv_Latn fuv_Latn fuv_Latn fuv_Latn